RESOLUCIÓN do 26 de febreiro de 2018 pola que se denegan determinadas solicitudes de dereitos de pagamento básico da reserva nacional correspondente á campaña 2016, solicitadas ao abeiro da Orde do 29 de xaneiro de 2016 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
Fondo Galego de Garantía Agraria — III. Outras disposicións — 19/03/2018

Mediante a Orde do 29 de xaneiro de 2016 (DOG número 20, do 1 de febreiro de 2016) a Consellería do Medio Rural regulou a aplicación dos pagamentos directos á agricultura e á gandaría e as axudas ao desenvolvemento rural suxeitas ao sistema integrado de xestión e control no ano 2016.
O artigo 27 da citada orde dispón que as resolucións poderán ser notificadas de acordo co establecido no artigo 59.6.b) da Lei 30/1992, do 26 de novembro, de réxime xurídico das administracións públicas e do procedemento administrativo común. De conformidade co establecido no dito artigo, a notificación realizarase mediante a publicación no Diario Oficial de Galicia.
O Fondo Galego de Garantía Agraria (en diante, Fogga), con base no disposto nos artigos 23 ao 27 do Real decreto 1076/2014, e de acordo coa Orde da Consellería do Medio Rural e do Mar, do 29 de xaneiro de 2016, tramitou as solicitudes de dereitos de pagamento básico da reserva nacional para a campaña 2016.
Por outra banda, de conformidade co artigo 7.1 da Lei 9/2007, do 13 de xuño, de subvencións de Galicia, e co Decreto 7/2014, do 16 de xaneiro, polo que se aprobaron os estatutos do organismo autónomo Fogga, atribuíuselle á Dirección do Fogga a potestade de resolver os procedementos de concesión de axudas que se tramiten no ámbito das súas competencias.
Base legal:
Orde do 29 de xaneiro de 2016 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
Real decreto 1076/2014, do 19 de decembro, sobre asignación de dereitos de réxime de pagamento básico da política agrícola común.
Regulamento (UE) 1307/2013 do Parlamento Europeo e do Consello, do 17 de decembro de 2013, polo que se establecen normas aplicables aos pagamentos directos aos agricultores en virtude dos réximes de axuda incluídos no marco da política agrícola común e polo que se derrogan os regulamentos (CE) 637/2008 e (CE) 73/2009 do Consello.
Comunicar que, unha vez examinadas as solicitudes de dereitos de pagamento básico da reserva nacional para a campaña 2016 con base na normativa aplicable, o presidente do FEGA resolveu denegar as solicitudes relacionadas no anexo polos motivos indicados nel.
Contra esta resolución, que non esgota a vía administrativa, poderase interpor recurso de alzada perante a presidenta do Fogga, no prazo dun mes de conformidade co disposto no artigo 5.2 do Decreto 7/2014, do 16 de xaneiro, e nos artigos 121 e 122 da Lei 39/2015, do 1 de outubro, do procedemento administrativo común das administracións públicas. A presentación do recurso poderase facer en calquera dos lugares previstos no artigo 16.4 da Lei 39/2015, do 1 de outubro.
Santiago de Compostela, 26 de febreiro de 2018
Descrición do tipo/caso:
320A Agricultores que acceden á reserva nacional para o caso dos agricultores que comecen a súa actividade agrícola (novo agricultor).
320B Agricultores que acceden á reserva nacional para o caso de agricultores mozos (agricultor mozo).
Descrición dos motivos:
001101 O solicitante non ten hectáreas admisibles determinadas para os efectos do pagamento básico.
001102 Os sectores en que se incorpora non se corresponden con ningún dos sectores xa incorporados no réxime de pagamento único, ou dos sectores citados no artigo 13 do Real decreto 1076/2014, do 19 de decembro.
001103 O solicitante ten máis de 40 anos no ano de presentación da solicitude.
001104 O solicitante non ten expediente con resolución favorable de concesión de axuda de primeira instalación no ámbito dun programa de desenvolvemento rural (PDR) e non acredita a súa instalación como agricultor profesional nunha explotación prioritaria nos sectores xa incorporados no réxime de pagamento único ou dos sectores citados no artigo 13 do Real decreto 1076/2014, do 19 de decembro.
001105 O solicitante non acredita a súa instalación como agricultor profesional nunha explotación prioritaria nos sectores xa incorporados no réxime de pagamento único ou dos sectores citados no artigo 13 do Real decreto 1076/2014, do 19 de decembro.
001106 A sociedade solicitante non ten ningún socio que inicie a actividade exercendo o control efectivo a longo prazo sobre a dita sociedade.
001107 O solicitante non se incorpora nos 5 anos anteriores á súa solicitude de dereitos de pagamento básico de reserva nacional.
001108 O solicitante non se encontra en situación de alta na Seguridade Social por ningunha das actividades compatibles co réxime agrario na data de finalización do prazo da solicitude de dereitos de pagamento básico de reserva nacional.
001109 O solicitante ou algún socio teñen actividade agraria nos 5 anos anteriores á data da súa primeira instalación.
001110 O solicitante non se incorporou á actividade agraria no ano 2013 ou posterior.
001111 O solicitante non achega documentación requirida que xustifique a solicitude de acceso á reserva nacional de dereitos de pagamento básico.
001112 O solicitante recibiu asignación de reserva nacional en campañas anteriores.
001113 O solicitante non acredita formación e capacitación no ámbito agrario.
916001 Beneficiario con solicitude de reserva nacional 2016 e que non presenta solicitude única 2016, ou a CA que remite os datos non coincide co seu CA de solicitude única 2016.
916003 Beneficiarios que non cumpren coa condición de agricultor activo.
916004 Beneficiarios sen admisión ou con admisión fóra de prazo na campaña 2016.
916005 Beneficiarios con máis dunha solicitude para un mesmo ou distinto caso.
916006 Beneficiarios con superficie solicitada igual a cero no rexistro SRN, pero que inclúen resumos de superficie SR1.
916007 Beneficiarios cuxa superficie solicitada do rexistro SRN non coincide coa suma de superficie correspondente do rexistro SR1.
916008 Beneficiario con porcentaxe de participación igual a cero (só afecta se o solicitante é unha persoa xurídica). Solicitudes 320B.
916201 Beneficiario sen cálculo de reserva nacional pois o valor nominal de todos os dereitos a incrementar supera o valor medio rexional.
916202 Beneficiario cuxa superficie enviada por rexión na solicitude de reserva nacional é inferior ao número de dereitos de pagamento básico asignados na dita rexión.
916203 Beneficiario pertence ao réxime de pequenos agricultores.